钦定古今图书集成/明伦汇编/氏族典/第087卷 > 《廖用贤尚友录》 > 卢道虔
## 钦定古今图书集成/明伦汇编/氏族典/第087卷 > 《廖用贤尚友录》 > 卢道虔

按《魏书卢元传》：“元子度世，度世子渊。渊子道虔，字庆
祖，粗闲经史，兼通算术，尚高祖女济南长公主。公主
骄淫，仓卒暴薨，时云道虔所害。尚书尝奏道虔为国
子博士。灵太后追主薨事，乃黜道虔为民。孝昌末，临
淮王彧因将出征，启除道虔奉车都尉。永安中，除辅
国将军、通直常侍，寻加征卤将军。以议历勋，赐爵临”
淄伯，迁散骑常侍。天平初，征南将军，转都官尚书、本
州大中正。出除骠骑将军、幽州刺史，寻加卫大将军，
卒于官。赠都督幽瀛二州诸军事、骠骑大将军、尚书
右仆射、司空公、瀛州刺史，谥“恭文。”